LibreLogo

LibreLogo estas vektora grafika programlingvo, programa medio por Logo - Python, kun interaga testuda vektora grafiko por edukado kaj por perkomputila eldonado. Ĝi estas parto de LibreOffice. En versio 3, LibreLogo estis aldonaĵo al LibreOffice, kaj en versio 4 ĝi fariĝis integra parto de LibreOffice-Verkilo.

La ilobreto kaj interpretilo de LibreLogo estas programitaj de László Németh; helpis en la integrado András Tímár.

LibreLogo estas malpeza programo (1400 linioj da kodo en Python). Ĝi utiligas la programlingvon Python por liveri simplan programadan fasadon, kiun oni povas uzi por desegni bildojn kaj por instrui pri programado.

 Versioj 

 Versio  dato de eldono  notoj pri la eldono 0.1  2012-06-27  Riparoj de cimoj por Vindozo kaj asimilita dekuma apartigilo. 0.2 RC 2 2012-11-07  Pli rapida komanda linio, hazardaj koloroj (ekzemple. plenkoloro 'oranĝa'), cimoriparoj.

 Aliro 
En LibreOffice Verkilo oni povas atingi al LibreLogo per ilobreto: (Vido → Ilobretoj → Logo).

 Simplaj ekzemploj 

Tiel nomata "Saluton, Mondo"-programo:

ripetu 4 [ etikedo 'Saluton, Mondo!' turnu_dekstren 30 ]
kaŝu_testudon

Programo por desegni tri samcentrajn cirklojn:

ek plenkoloro 'flava' cirklo 10cm
plenkoloro 'blua' plumkoloro 'ruĝa' plumlarĝo 2 cirklo 5cm
plenkoloro 'verda' plumkoloro 'ruĝa' plumlarĝo 2 cirklo 3cm
kaŝu_testudon

 Galerio 

 Referencoj 

 Vidu ankaŭ 

 Logo
 LibreOffice

 Eksteraj ligiloj 


  LibreOffice
  Tutorial on the official wiki
  LibreLogo - leciono

Kategorio:Programlingvoj